باغ،_آزاد_کشمیر
باغ ( انگريزی: Bagh ) پاکستان کی ریاست آزاد کشمیر کا ایک شہر ہے جو ضلع باغ میں واقع ہے۔ یہ ضلع باغ کا صدر مقام ہے۔ باغ مظفرآباد سے 100 کلومیٹر کے فاصلے پر واقع ہے۔ جبکہ اسلام آباد سے اس کا فاصلہ 205 کلومیٹر 6- ضلع باغ باغ ریاست جموں کشمیر کا قدیم تاریخی مقام ہے. یہ ضلع پونچھ کی مشہور اور اہم تحصیل رہا - 1988 میں اسے ضلع کا درجہ ملا. باغ شہر راولاکوٹ سے صرف 46 اور مظفرآباد سے 97 کلو میٹر کی مسافت پر ہے - باغ کی عظیم دھرتی کے باسیوں نے تاریخ میں آمروں اور ظالموں کے ظلم کے خلاف علم بغاوت بلند کیا - سردار شمس خان اس دھرتی کا ایک عظیم سپوت جس نے رنجیت سنگھ کےلاہور دربار اور انکے مقامی حواریوں کے جبر و استحصال اور قبضہ کے خلاف جھکنے سے انکار کرتے ہوے بغاوت کی اور بہادری سے وطن کے مظلوم عوام کے حقوق اور آزادیوں کے لئے لڑتے ہوۓ اپنا خون دے کر تاریخ میں امر ہو گیا - قبضہ اور معاشی جبر اپنی شکل بدلتا رہا مگر باغ کے باشعور شہری  اپنے لہو سے آزادیوں کی شمع روشن کرنے والے سردار شمس خان کا علم اٹھا کر آج بھی وطن کی آزادی اور خوشالی کی شعوری اور سیاسی جنگ لڑ رہے ہیں. عوام کو غاصبوں کے خلاف فیصلہ کن جنگ کے لئے سیاسی و سائنسی شعور سے لیس کر رہے ہیں -سید خادم حسین شیہد نے 1947 میں ڈوگرہ کے تسلط سے محکوم کشمیریوں کی آزادی کے لیے علم بغاوت بلند کیا اور 6 ستمبر 1947 کو باغ میں شہید کردیے گئے۔اکتوبر 1947 میں باغ کے کئی دیہات جلا دیے گئے آزادی پسندوں کو تہہ تیغ کردیا گیا ہڈا باڑی ،قلعہ باغ اور مختلف دیہات میں شہید ہونے والوں کی تعداد سیکڑوں میں ہے۔ ضلع باغ .تحصیل باغ تحصیل ہاڑی گہل،تحصیل ریڑہ،تحصیل بیرپانی اور تحصیل دھیر کوٹ پر پھیلا ہوا ہے - یہ جموں و کشمیر کا ایک خوبصورت ترین ضلع ہے - سدھن گلی گنگا چوٹی, لس ڈنہ , ہا ڑ ی گہل , دھیرکوٹ , نیلہ بٹ , چترہ اور بیر پانی اس کے خوبصورت ترین سیاحتی مقامات ہیں - ضلع باغ کا رقبہ 770 مربع میل اور آبادی 5 لاکھ کے قریب ہو چکی ہے 1998 کی مردم شماری میں اسکی آبادی 2 لاکھ 85 ہزار تھی - ضلع باغ کی کل 19 یونین کونسل اور 142 گاؤں ہیں - باغ کے اہم گاؤں اور قصبوں میں ریڑہ. بھونٹ بھیاں ہلڑسیداں. سونج. ناڑ شیر علی خان. رنگلہ. مکھیا لا. چڑا لہ. سالیاں. چمیا ٹی. چمن کوٹ. ہل. ارجہ .غازی آباد ، چھتر، سرسیداں، جگلڑی شجاع آباد ، کوٹھیاں ، چھتر ،کفل گڑھ ، ملوٹ، بیرپانی اور نعمان پورہ شامل ہے۔ سدھن گلی گنگا چوٹی ضلع کا سب سے بڑا تفریحی مقام ہے -  یہاں مئی سے ستمبر تک کشمیر پاکستان اور بیرون ملک مقیم کشمیریوں اور پاکستانیوں کی بڑی تعداد سیاحت کے لئے آتی ہے - ریاستی  حکومت اورحکومت  پاکستان کی عدم توجہی کی وجہ سے اس صحت افزا مقام میں کوئ ترقی نہیں ہوئی اس قدرتی حسن کی ملکہ چوٹی کو ترقی اور مزید حسن سے نکھار کر اس پورے علاقہ کی معیشت کو بدلا جاسکتا ہے - یہاں3,  5 سٹار ہوٹلز. ریسٹورانٹ. گیسٹ ہاؤس اور مہمان بنگلوز بنا کر لاکھوں سیاحوں کو لایا جاسکتا ہے - یہاں ایک عالمی معیار کا تفریحی پارک مصنو عی جھیل آبشار ہونے چائیے جو اس بلند ترین مقام کو پوری ریاست کے ماتھے کا جھومر بنا دے - گنگا چوٹی کے دامن تک دو رویا سڑک ہونی چائیے تاکہ سیاحوں کو یہاں تک آنے میں کوئی دشواری نہ ہو. گنگا چوٹی کی بلندی 3044 میٹر ہے. لس ڈنہ باغ سے ضلع حویلی جاتے ہوے ایک سیاحتی مقام ہے یہاں دیودار کے صدیوں پرانے درخت ہیں جو خاموش کھڑے تاریخ کے چشم دید گواہ ہیں. دھیرکوٹ سطح سمندر سے خاصی بلند ایک دلفریب وادی ہے یہاں دسمبر سے مارچ تک خوب برف گرتی ہے - یہاں 2  فٹ تک برف باری ہوتی ہے -نیلابٹ اور رنگلہ اس کے بلند مقام ہیں۔ باغ اور راولاکوٹ کی سرحد پر یونین کونسل ٹوپی ایک بلند اور صحت افزا مقام ہے. چترہ ٹوپی اور سیاحتی مقام بلال پوٹھا سے جنوب کی طرف طرف نیچے راولاکوٹ شہر نظر آتا ہے اور شمالی طرف باغ شہر. چترہ کا گاؤں بھی حکام کی خاص توجہ چاہتا ہے - اس مقام کو ترقی دے کر باغ کا ایک سیاحتی مقام بنایا جا سکتا ہے. ذراعت میں باغ کا خطہ صدیوں سے زرخیز ترین اور مشہور رہا منگ بجری کے چاول کی دور دور تک شہرت ہوا کرتی تھی. نالہ ماہل کی زرعی زمین اور مرطوب آب و ہوا زراعت کے لئے انتہائی موزوں ہے یہاں سینکڑوں ٹن کی مقدار میں لہسن  ادرک  گاجر اور الو پیدا کیا جاسکتا ہے جو پوری پاکستانی مقبوضہ ریاست کی ضروریات پوری کر سکتا ہے. باغ ایسا خطہ ہے جہاں جولائی میں ارجہ ہاری گہل  اور باغ کا درجہ حرارت 40 ڈگری جبکہ سدھن گلی  لس ڈنہ  چترہ ٹوپی  اور تھب کا 10 سے 15 ڈگری ہوتا ہے  اس لئے یہاں گرمی کے موسم میں سردیوں کی اور کچھ علاقوں میں سردیوں کے موسم میں بھی گرمیوں کی فصلیں اگائی جاسکتی ہیں۔ ریاست کا زرعی شعبہ توجہ دے تو زراعت کو خوب ترقی ہوسکتی ہے۔ . دھیر کوٹ میں دنیا کے بہترین سیبوں کی اقسام پیدا کی جاتی ہیں. چمیا ٹی چمن کوٹ نیلابٹ دھیرکوٹ  میں سیب کثرت سے پیدا ہوتا ہے. باغ 2005 کے زلزلہ میں بری طرح متاثر ہوا تھا. یہاں قریب 25 ہزار اموات ہو گئیں تھیں. باغ کےکالجز،سکولز اور ہوسٹلز مکمل طور پر زمیں بوس ہو گے تھے جہاں بہت سے طلبا و طالبات  شہید ہو گے تھے - کئی جگہوں پر عمارتوں تلے لاشیں بھی نہیں نکالی جا سکی تھیں اور کہیں ہڈیاں نکال کر  کر دفنائی گئی تھیں. تعلیم میں باغ دوسرے اضلا ع  سے کافی اگے ہے. یہاں خواندگی 79 فیصد سے زائد ہے. پاکستان کے کل 148 اضلا ع  میں باغ 16 نمبر پر ہے - تاہم ابھی بھی یہاں سکول کالجز کی تعداد کم ہے اور اعلی اور پیشہ وارانہ تعلیم کے ادارے نہیں ہیں - باغ ہائی وے باغ کو مظفرآباد اور پاکستانی شہروں مری. راولپنڈی اسلام آ باد سے ملاتی ہے. ڈھلی روڈ باغ کو حویلی سے جوڑتی ہے سدھن گلی چکار روڈ جہلم ویلی سے ہوتی ہوئی سرینگر اور مظفر آباد تک جاتی ہے. کالج گراونڈ اور ڈھلی روڈ پر نالہ ماہل کنارے نیا تعمیر کردہ باغ سٹیڈیم کھیلوں کی سرگرمیوں کے مرکز ہیں. ہاری گہل میں بھی کرکٹ کا مشہور میدان ہے -۔ ہڈا باڑی، نیلا بٹ، قلعہ باغ تاریخی جگہیں ہیں۔ گورنمنٹ بوائز پوسٹ گریجویٹ کالج باغ کی تعمیر کے دوران زیر زمین آثار قدیمہ دریافت ہوئے جو ٹیکسلا اور شاردا تہذیب سے ملتے جلتے تھے ۔ باغ میں دو پن بجلی کے چھوٹے منصوبے موجود ہیں ۔